MBF

MBF er stytting fyri Meginfelag teirra Brekaðu í Føroyum. Felagið varð stovnað 24. oktober 1981. Endamál felagsins var 
at virka fyri samarbeiði millum tey ymisku áhugafeløg fyri brekað fólk í Føroyum
at stuðla teimum einstøku feløgunum í teirra dagliga virksemi
at arbeiða fyri at fyribyrgja brekum orsakað av sjúkum og vanlukkum
at luttaka í millumtjóða samstarvi. 

Stovnandi feløgini vóru 
Deyvafelag Føroya
Felagið Bjørg
Felagið Javni
Føroya Blindafelag
Sclerosefelagið
ÍSB (Ítróttarsambandið fyri brekað). 

MBF flutti í 1994 í egin hús við Íslandsvegin í Havn. 
MBF hevur nú (jan. 2010) 24 limafeløg. Hesi umboða ymisk brek og sjúklingabólkar.

MBF er óheft partapolitiskt og átrúnaðarliga.
MBF hevur til endamáls at bøta um støðuna og livikorini í samfelagnum hjá teimum, ið bera brek.
MBF arbeiðir fyri líkarætti. Grundleggjandi hugtøk eru: 
Handikappolitikkur er samfelagspolitikkur
Líkarættur: Øll menniskju hava sama virði og rætt at verða við í øllum avgerum teimum viðvíkjandi
Samanhald: Øll hava tørv á felagsskapi og skulu tí hava møguleika at taka lut í tí, sum fer fram í samfelagnum
samhaldsfesti: 
Fólkaræði: Øll, eisini fólk við breki, eiga at hava møguleika at gera seg galdandi í samfelagnum.

 Formenn/kvinnur 
200px|thumbnail|Leila Solmunde var forkvinna í MBF í 8 ár
 ? -2004 Doris Hansen
2004-2012 Leila Solmunde
2012- Carita Bjørklund

 Slóðir úteftir 
Meginfelag teirra Brekaðu í Føroyum 

Bólkur:Feløg